Jamie Lee Curtis

Jamie Lee Curtis (fædd 22. nóvember, 1958) er bandarísk leikkona og barnabókahöfundur sem er þekktust fyrir hlutverk sín í Halloween myndunum, A Fish Called Wanda og True Lies.

Einkalíf 
Curtis er fædd og uppalin í Los Angeles, Kaliforníu og er af dönskum og ungverskum-gyðinga uppruna.   

Foreldrar hennar eru leikararnir Janet Leigh og Tony Curtis. Curtis hefur verið gift leikaranum Christopher Guest síðan 1984 og saman eiga þau tvö börn sem þau ættleiddu. 

Curtis stundaði nám í félagsráðgjöf við Háskólann við Pacific í Stockton, Kaliforníu árið 1976. Hætti hún eftir aðeins eina önn til þess að koma leiklistarferli sínum á framfæri. 

Curtis er bloggari fyrir Huffington Post vefsíðuna.

Þann 3. september 1998 var Curtis heiðruð með stjörnu á Hollywood Walk of Fame, stjarnan er staðsett við 6600 Hollywood Blvd.

Góðgerða og pólitísk málefni 
Í mars 2012, kom Curtis fram ásamt Martin Sheen og Brad Pitt í uppfærslu Dustin Lance Black á leikritinu 8 sem fjallar um hjónabönd samkynhneigða. Sýningin var haldin við Wilshire Ebell Theatre og var sýnd á Youtube til að safna fjárframlögum fyrir samtökin American Foundation for Equal Rights. 

Curtis var heiðursgestur á fjáröflunarsamkomu árið 2003 fyrir Women in Recovery, Inc. samtökin sem hjálpa konum í neyð. Hefur hún einnig unnið mikið fyrir Children Affected by AIDS Foundation þar sem hún hefur verið kynnir á Dream Halloween samkomunni í Los Angeles sem haldin er í október á hverju ári.

Ferill

Barnabækur 
Curtis hefur skrifað tíu barnabækur sem hún hefur unnið í samstarfi við listamanninn Laura Cornell. Bækurnar eru gefnar út af HarperCollins.
When I Was Little: A Four-Year Old's Memoir of Her Youth, 1993.
Tell Me Again About The Night I was Born, 1996.
 Today I Feel Silly, and Other Moods That Make My Day, 1998.
Where Do Balloons Go?: An Uplifting Mystery, 2000.
I'm Gonna Like Me: Letting Off a Little Self-Esteem, 2002.
It's Hard to Be Five: Learning How to Work My Control Panel, 2004.
Is There Really a Human Race?, 2006.
Big Words for Little People, ISBN 978-0-06-112759-5, 2008.
My Friend Jay, 2009, stök útgáfa, gefin Jay Leno
My Mommy Hung the Moon: A Love Story, 2010.

Sjónvarp 
Fyrsta sjónvarpshlutverk Curtis var árið 1977 í þættinum Quincy M.E.. Hefur hún síðan þá komið fram í þáttum á borð við Columbo, Charlie´s Angels, Buck Rogers in the 25th Century og The Drew Carey Show. 

Frá 1977-1978 lék Curtis í þættinum Operation Petticoat þar sem hún lék Lt. Barbara Duran. Árið 1989 var Curtis boðið eitt af aðalhlutverkunum í Anything But Love þar sem hún lék Hannah Miller til ársins 1992. Curtis var með stórt gestahlutverk í NCIS árið 2012, þar sem hún lék Dr. Samantha Ryan.

Kvikmyndir 
Fyrsta kvikmyndahlutverk Curtis var árið 1978 í hryllingsmyndinni Halloween þar sem hún lék Laurie Strode. Myndin varð mjög vinsæl og fékk Curtis titilinn öskurdrottningin. Eftir myndina kom hún fram í hryllingsmyndunum The Fog, Prom Night og Terror Train. 

Árið 1981 endurtók Curtis hlutverkið sem Laurie Strode í Halloween II og talaði svo inn á þriðju myndina Halloween III: Season of the Witch sem kom út árið 1982.Curtis endurtók hlutverk sitt aftur árið 1998 sem Laurie Strode í fjórða sinn í myndinni Halloween H20: 20 Years Later og aftur árið 2002 í Halloween: Resurrection.

Hefur Curtis einnig leikið í kvikmyndum á borð við Perfect, Un homme amoureux, A Fish Called Wanda þar sem hún lék á móti John Cleese og Kevin Kline, Forever Young, True Lies, House Arrest, The Tailor of Panama og Freaky Friday.

Kvikmyndir og sjónvarp

Verðlaun og tilnefningar 
Academy of Science of Fiction, Fantasy and Horror Films verðlaunin
2004: Tilnefnd sem besta leikkona í aðalhlutverki fyrir Freaky Friday.
1999: Tilnefnd sem besta leikkona í aðalhlutverki fyrir Halloween H20: 20 Years Later.
1995: Verðlaun sem besta leikkona í aðalhlutverki fyrir True Lies.
1981: Tilnefnd sem besta leikkona í aðalhlutverki fyrir Terror Train.

American Comedy verðlaunin
1995: Verðlaun sem fyndnasta leikkona í aðalhlutverki fyrir True Lies.

BAFTA verðlaunin
1989: Tilnefnd sem besta leikkona í aðalhlutverki fyrir A Fish Called Wanda.
1984: Verðlaun sem besta leikkona í aukahlutverki fyrir Trading Places.

Blockbuster Entertainment verðlaunin
1999: Tilnefnd sem uppáhalds leikkona í hryllingsmynd fyrir Halloween H20: 20 Years Later.

Cognac Festival du Film Policier verðlaunin
1990: Verðlaun sem besta leikkona fyrir Blue Steel.

DVD Exclusive verðlaunin
2001: Tilnefnd fyrir bestu teiknimyndapersónuna fyrir Rudolph the Red-Nosed Reindeer & the Island of Misfit Toys.

Genie verðlaunin
1981: Tilnefnd sem besta erlenda leikkonan fyrir Prom Night.

Golden Globes verðlaunin
2004: Tilnefnd sem besta leikkona í gaman/söngleikja kvikmynd fyrir Freaky Friday.
1996: Tilnefnd sem besta leikkona í míniseríu eða kvikmynd fyrir sjónvarp fyrir The Heidi Chronicles.
1995: Verðlaun sem besta leikkona í gaman/söngleikja kvikmynd fyrir True Lies.
1992: Tilnefnd sem besta leikkona í gaman/söngleikja þætti fyrir Anything But Love.
1990: Verðlaun sem besta leikkona í gaman/söngleikja þætti fyrir Anything But Love.
1989: Tilnefnd sem besta leikkona í gaman/söngleikja kvikmynd fyrir A Fish Called Wanda.

Hasty Pudding Theatricals verðlaunin
2000: Verðlaun sem kona ársins.

MTV Movie verðlaunin
1995: Tilnefnd sem besta leikkonan fyrir True Lies.
1995: Tilnefnd fyrir besta kossinn fyrir True Lies með Arnold Schwarzenegger.

Mystfest verðlaunin
1990: Verlaun sem besta leikkonan fyrir Blue Steel.

People´s Coice verðlaunin
1990: Verðlaun sem uppáhaldsleikkonan í nýrri sjónvarpsseríu.

Primetime Emmy verðlaunin
1998: Tilnefnd sem besta leikkona í míniseríu eða kvikmynd fyrir Nicholas´ Gift.

Satellite verðlaunin
2004: Tilnefnd sem besta leikkona í gaman/söngleikja kvikmynd fyrir Freaky Friday.

Screen Actors Guild verðlaunin
1995: Tilnefnd sem besta leikkona í aukahlutverki fyrir True Lies.

Tilvísanir

Heimildir

Tenglar 

Heimasíða Jamie Lee Curtis og Laura Cornell bókanna

Curtis,Jamie Lee